Държавен вестник, бр. 74, 2005 г., стр. 57

Б Р О Й  74
Д Ъ Р Ж А В Е Н   В Е С Т Н И К
С Т Р .  57
Преговорите се смятат за изчерпани, ако страните
не успеят да постигнат споразумение в срок сто и
двадесет дни от датата на искането за започване
на преговори.
Член 3. Помирение
(а) Ако спорът не бъде разрешен по пътя на
преговорите, всяка от страните може да го отнесе
на арбитраж в съответствие с разпоредбите на
член 4 от това приложение, освен ако страните по
взаимно съгласие не са решили да се възползват
първо от помирителната процедура, предвидена в
този член.
(б) Споразумението за използване на помире-
ние уточнява спорния въпрос, претенциите на
страните по него и името на помирителя, опреде-
лен от тях, ако има такъв. При липсата на спора-
зумение относно помирителя страните могат съв-
местно да поискат или от генералния секретар на
Международния център за уреждане на спорове,
свързани с инвестиции (МЦУСИ), или от прези-
дента на Международния съд да назначи помири-
тел. Помирителната процедура приключва, ако
не бъде назначен помирител в срок до деветдесет
дни след споразумението за използване на поми-
рение.
(в) Освен ако не е предвидено друго в това при-
ложение или страните не са се споразумели за
друго, помирителят определя правилата на поми-
рителната процедура и се ръководи в това отно-
шение от правилата за помирение, приети съг-
ласно конвенцията за уреждане на спорове, свър-
зани с инвестиции между държави и граждани на
други държави.
(г) Страните си сътрудничат добросъвестно с
помирителя, като по-специално му осигуряват ця-
лата информация и документация, която може да
му бъде от полза при изпълнение на неговите фун-
кции; те обръщат най-сериозно внимание на него-
вите препоръки.
(д) Освен ако не е уговорено друго от страните,
помирителят в срок до сто и осемдесет дни от да-
тата на своето назначаване предава на страните
доклад, отразяващ резултатите от неговите уси-
лия и излагащ противоречивите въпроси между
тях и неговите предложения за уреждането им.
(е) В рамките на шестдесет дни от датата на
получаване на доклада всяка страна изразява в пис-
мена форма своето становище по него до другата
страна.
(ж) Никоя страна по помирителната процедура
няма право на достъп до арбитраж, освен ако:
(i) помирителят не е подал своя доклад в срока
съгласно подточка (д) по-горе; или
(ii) страните не са приели никое от предложе-
нията, съдържащи се в доклада, в рамките на шест-
десет дни от неговото получаване; или
(iii) след обмен на становища по доклада стра-
ните не са постигнали съгласие за уреждането на
всички противоречиви въпроси в рамките на шес-
тдесет дни след получаване на доклада на помири-
теля; или
(iv) някоя страна не е изразила становище по
доклада, както е предписано в подточка (е) по-горе.
(з) Освен ако страните не се споразумеят за
друго, възнаграждението на помирителя се оп-
ределя въз основа на тарифата, приложима към
процедурите за помиряването в Международния
център за уреждане на спорове, свързани с ин-
вестиции. Възнаграждението и други разходи по
помирителните процедури се поемат поравно от
страните. Всяка страна покрива своите собстве-
ни разходи.
Член 4. Арбитраж
(а) Арбитражното производство се образува
чрез уведомление от страната, желаеща да образу-
ва такова (“ищец”), изпратено на другата страна
или страни по спора (“ответник”). Уведомлението
определя естеството на спора, търсеното удовлет-
ворение и името на арбитъра, назначен от ищеца.
В срок тридесет дни след датата на получаване на
уведомлението ответникът уведомява ищеца за
името на арбитъра, назначен от него. В срок три-
десет дни от датата на назначаване на втория ар-
битър двете страни избират трети арбитър, който
извършва действия като президент на Арбитаж-
ния съд (“съдът”).
(б) Ако съдът не бъде конституиран в срок до
шестдесет дни от датата на уведомлението, арби-
търът, който не е назначен, или президентът, кой-
то не е избран, се назначава по съвместното иска-
не на страните от генералния секретар на Между-
народния център за уреждане на спорове, свърза-
ни с инвестиции. Ако липсва подобно съвместно
искане или генералният секретар не успее да из-
върши назначението в рамките на тридесет дни от
искането, всяка от страните може да поиска пре-
зидентът на Международния съд да извърши наз-
начението.
(в) Никоя страна няма право да смени арбитъ-
ра, назначен от нея, след като е започнало раз-
глеждането на спора. В случай че някой арбитър
(включително президентът на съда) подаде остав-
ка, почине или поради някаква причина не може
да изпълнява функциите си, се назначава прием-
ник по начина, по който е назначен неговият пред-
шественик, като той разполага със същите права и
задължения като своя предшественик.
(г) Първото заседание на съда се провежда по
време и на място, определени от президента. След
това съдът определя мястото и датите на своите
заседания.
(д) Освен ако не е посочено друго в това прило-
жение или друго не е договорено от страните, съ-
дът определя своите процедури и се ръководи в
това отношение от арбитражните правила, приети
съгласно конвенцията за уреждане на спорове, свър-
зани с инвестиции между държави и граждани на
други държави.
(е) Съдът се произнася относно собствената
си компетентност, освен когато бъде повдигна-
то възражение пред него, че спорът попада в
юрисдикцията на Съвета на директорите или Съ-
вета на управителите съгласно член 56 или в
юрисдикцията на съдебен или арбитражен орган,
определен в споразумение съгласно член 1 от при-
ложението и съдът се увери, че възражението е
основателно, то се отнася от съда до Съвета на
директорите, Съвета на управителите или опре-
деления друг орган според случая, като арбит-
ражното производство се спира, докато не бъде
постигнато решение по въпроса, което е обвър-
зващо за съда.